stanford-oval/wikipedia huggingface dataset:
כאמיטאטקסוס

| כאמיטאטקסוס |
| --- | --- |
 Chamitataxus avitus
תקופה
סוף מיוקן 6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: כאמיטאטקסוס
מין:: Chamitataxus avitus
שם מדעי
 Chamitataxus

כאמיטאטקסוס (שם מדעי: Chamitataxus) הוא סוג של גירית נכחדת שחיה בסוף המיוקן באמריקה הצפונית. סוג זה הוא אחד מ-3 סוגים של גיריות שחיו באמריקה הצפונית לצד הסוג הנכחד פליתקסידה (Pliotaxidea) והגירית האמריקאית. סוג זה שייך לתקופות קדומות יותר מקרוביו.
היצור התגלה ב-1935 ממחצבים בחפירות כאמיטה בניו מקסיקו ובה גולגולת כמעט שלמה. על שם החפירות היצור קיבל את שמו. לא התגלה שלד מלא של היצור.
יצור זה חי בערבות המיוקן של דרום אמריקה הצפונית ומעריכים שהוא היה מאוד דומה לגירית האמריקאית החיה. על פי מבנה הגולגולת נראה שהיה טורף שצד יונקים קטנים באמצעות ניביו הגדולים.
ירון לביא

| --- | --- |
אין תמונה חופשית
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד יחידת מיתר  סגן מפקד עוצבת גולן  מפקד עוצבת שלהבת  ראש תורת חיל התותחנים  מפקד עוצבת עמוד האש
 
ירון לביא הוא קצין צה"ל בדרגת אלוף-משנה. בעבר כיהן כמפקד אגד ארטילרי 215.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לביא התגייס לצה"ל לשירות ביחידת מורן. הוא שירת בה כלוחם וכקצין. לאחר סיום שירותו הצבאי, למד חקלאות ובמקביל, שימש מפקד סוללה במורן.
בגיל 31 שב לשירות הקבע ושימש ראש מדור תורת הלחימה בבית הספר של מורן. כמו כן, פיקד על גדוד מילואים של חיל התותחנים. לאחר לימודים במכללה לפיקוד ולמטה, מונה למפקד בית הספר של יחידת מורן וב-2006, למפקד יחידת מיתר.
ב-2010 מונה לסגן מפקד עוצבת גולן וב-2012 מונה למפקד עוצבת שלהבת, אגד תותחנים במילואים. במקביל, שימש ראש תורת חיל התותחנים במפקדת קצין תותחנים ראשי.
ב-2015 מונה למפקד אגד ארטילרי 215.
ירון יצחק בן-נון

ירון יצחק בן-נון (נולד ב-1960, ה'תשכ"א) הוא קצין צה"ל במילואים בדרגת אלוף-משנה ואיש ציבור ישראלי שכיהן כראש מועצת גדרה ה-7 (2003–2008).
ביוגרפיה

בוגר תואר ראשון באוניברסיטת תל אביב ותואר שני באוניברסיטת חיפה. ב-1978 התגייס לצה"ל ושירת כ-24 שנות קבע. ב-28 באוקטובר בבחירות לרשויות המקומיות 2003 התמודד לרשות מועצת גדרה מטעם סיעת "כיוון חדש", וניצח את יואל גמליאל בהפרש של כ-120 קולות כאשר הוא גורף 50% מהקולות ויואל כ-48.3%. סיעתו זכתה ב-3 מנדטים.
בבחירות המקומיות ב-2008 התמודד לתקופת כהונה שנייה מול יו"ר האופוזיציה יואל גמליאל, והפסיד במערכת בחירות זו כאשר זכה ב-34.8% מקולות הבוחרים בניגוד ליריבו גמליאל שזכה ב-51.4% מקולות הבוחרים.
ירון נשוי למאירה ואב לשניים.
יחסי גרמניה–לאוס

| יחסי גרמניה–לאוס |
| --- | --- |
גרמניה: לאוס


גרמניה: לאוס
שטח (בקילומטר רבוע)
357,022: 236,800
אוכלוסייה
84,431,715: 7,795,710
תמ"ג (במיליוני דולרים)
4,456,081: 15,843
תמ"ג לנפש (בדולרים)
52,777: 2,032
משטר
רפובליקה פדרלית: דמוקרטיה עממית נשיאותית

יחסי גרמניה–לאוס הם היחסים הדו-צדדיים בין גרמניה ללאוס.
סקירה כללית

גרמניה המערבית כוננה יחסים דיפלומטיים עם לאוס ב-31 בינואר 1958, בעוד שגרמניה המזרחית עשתה זאת ב-27 במאי 1974.
הקנצלרית אנגלה מרקל נפגשה בפסגת ASEM באולן בטור ב-14 ביולי 2016 עם ראש ממשלת לאוס תונגלון סיסולית. ישיבה נוספת של שני ראשי הממשל התקיימה ב-13 במרץ 2019 בברלין. סגן ראש ממשלת לאוס, סיפנדון, ביקר בגרמניה במרץ 2018 לציון 60 שנה ליחסי גרמניה-לאוס ופתח את הלילה הלאוטי בבורסת התיירות הבינלאומית בברלין.
יחסים כלכליים

בגלל האוכלוסייה הקטנה וכוח הקנייה הנמוך יחסית, היחסים הכלכליים עם לאוס היו עד כה דלים. חילופי הסחר הסתכמו ב-109 מיליון אירו בשנת 2017 (יבוא לגרמניה 79 מיליון אירו, יצוא 30 מיליון אירו). לצד צרפת, הרפובליקה הפדרלית היא אפוא שותפת הסחר האירופית החשובה ביותר עבור לאוס.
הסכם הגנה וקידום מה-9 באוגוסט 1996 נכנס לתוקף ב-24 במרץ 1999.
חברות גרמניות או גרמניות-לאוטיות פועלות בלאוס בתחום האנרגיה המתחדשת, תחום השירותים, ייצור הטקסטיל ותחום הכרייה. מרצדס בנץ ו-BMW מיוצגים על ידי סוחרים מקומיים. גידול תיירות חשוב כמקור החליפין השני בגודלו (כ-35,000 תיירים גרמנים בשנת 2017).
לאוס מקבלת סיוע בפיתוח גרמני, ומאז תחילת שיתוף הפעולה הדו-צדדי ב-1964, שירותי שיתוף הפעולה הגרמניים ללאוס הסתכמו בכ-485 מיליון אירו.
נציגויות דיפלומטיות

גרמניה מחזיקה בלאוס שגרירות בוויינטיאן.
לאוס מחזיקה בגרמניה שגרירות בברלין.
ישיבת בית ישראל ודמשק אליעזר

| --- | --- |

 מיקום
 מיקום:  קיבוץ גלויות 28 בני ברק
 קואורדינטות:  32°04′33″N 34°50′22″E﻿ / ﻿32.075907°N 34.8395264°E﻿ / 32.075907; 34.8395264
  מפת מיקום  מפה דינמית   (למפת גוש דן מוגדלת) ישיבת בית ישראל ודמשק אליעזר(למפת גוש דן רגילה) ישיבת בית ישראל ודמשק אליעזר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת בית ישראל ודמשק אליעזר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת בית ישראל ודמשק אליעזר  he ישיבת בית ישראל ודמשק אליעזרhe ישיבת בית ישראל ודמשק אליעזרמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
ישיבת בית ישראל ודמשק אליעזר (מכונה בראשי תיבות ביוד"א) היא הישיבה המרכזית של חסידות ויז'ניץ בבני ברק. לפני השואה פעלה הישיבה בעיירה ויז'ניצא. ראש הישיבה הנוכחי הוא הרב מנחם ארנסטר.
רקע

בין השנים תרס"ב-תרע"ד הייתה ישיבה בוויז'ניץ בשם "בית ישראל" שנוהלה על ידי האדמו"ר רבי ישראל הגר (ה"אהבת ישראל") ובנו רבי מנחם מנדל הגר (לימים האדמו"ר מווישובה). הלימוד בישיבה כלל ש"ס ושולחן ערוך חושן משפט כדרך הישיבות בהונגריה וברומניה ששילבו לימוד הלכה עם לימוד תלמוד. רבי ישראל היה בוחן את הבחורים מדי ערב ראש חודש, ורבי מנחם מנדל שכיהן כראש הישיבה היה בוחן מדי ערב שבת. עם פרוץ מלחמת העולם הראשונה עזב רבי ישראל את ויז'ניץ ועבר לגרוסוורדיין שם ניהל את חצרו עד פטירתו. בעקבות המלחמה נסגרה הישיבה.
רקע > הקמת הישיבה מחדש לאחר מלחמת העולם הראשונה

מספר שנים לאחר המלחמה החל לכהן ברבנות העיירה רבי אליעזר הגר, שכונה "דמשק אליעזר" על שם ספרו. הוא היה בנו של האדמו"ר רבי ישראל ולימים ממלא מקומו באדמו"רות בוויז'ניץ. בשנת תרפ"ג (1923) ייסד רבי אליעזר את הישיבה מחדש בשם "בית ישראל ודמשק אליעזר" (שם המזכיר גם את שמו מלבד שם אביו) והעמיד בראשה את הרב דוד צבי שנייבאלג, דיין ומו"צ העיירה. תחת הנהגתו התרחבה הישיבה והייתה הגדולה ביותר בחבל בוקובינה. בישיבה היה חדר אוכל ופנימייה ("מלון" כפי שכונתה) לבחורים, שלא כמו שהיה מקובל באותה תקופה, כאשר בחורי הישיבה היו צריכים לחזר על הפתחים כדי להשיג אוכל ולינה, מה שנקרא באותה תקופה "אכילת ימים". בישיבה למדו שיעור בגמרא בעיון ושיעור בשולחן ערוך אורח חיים. הבחורים למדו בכוחות עצמם גמרא בקיאות ושולחן ערוך יורה דעה. בשיעורים הנמוכים למדו גם נ"ך, חומש עם רש"י וקיצור שולחן ערוך. רבי אליעזר היה בוחן ביום שישי על לימודי הגמרא ובמוצאי שבת על חומש רש"י, וכן היה מוסר שיחת מוסר. בישיבה ניתן דגש גם על יראת שמים, תפילה והשקפה יהודית וחסידית.
רוב התלמידים בישיבה הגיעו מבוקובינה ובסרביה. היו בה גם תלמידים ממרמורש וטרנסילבניה, אף על פי שרבי אליעזר החמיר את תנאי הקבלה עבורם, בשל ריבוי הישיבות באזורים אלה[דרוש מקור].
עם כניסת הרוסים לרומניה נסגרה הישיבה.
הישיבה בישראל

רבי אליעזר הגר עלה לישראל בחודש ניסן תש"ד (אפריל 1944) והקים את הישיבה מחדש בתל אביב. כשהגיע רבי משה יהושע הגר בן אחיו רבי חיים מאיר הגר לישראל, בחודש אב באותה שנה, מינהו רבי אליעזר לכהן בראשות הישיבה.
באייר תשי"א (1951), כשנה לאחר אכלוס קריית ויז'ניץ, עברה הישיבה לבני ברק ושם מקומה עד היום.
בסוף שנת ה'תשכ"ג, במהלך פרשת "המרידה" בקריית ויז'ניץ, בה פרשו חלק מהחסידים והקימו את קבוצת "הנידחים", הייתה תסיסה גם בישיבה, בעקבות כך הוחלט לסגור את הישיבה. לקראת שנת הלימודים ה'תשכ"ד (בחודש חשוון) נפתחה הרשמה מחודשת לישיבה.
בהמשך השנים עם התרחבות החצר נפתחו ישיבות נוספות לחסידות. בשנת תשנ"ח (1998) נפתחה ישיבת ישועות משה בירושלים, ובשנת תשס"ג הועברה למודיעין עילית. ישיבה נוספת, שהייתה באשדוד ולאחר מכן באלעד, נסגרה בתשע"ד. באלול תשע"ו הוקם סניף לישיבה במרכז בני ברק, בראשות הרב אליעזר שלומוביץ. בתשע"ח עברה הישיבה לאלעד.
צוות הישיבה

בראשות הישיבה עמד רבי משה יהושע הגר עד התמנותו לאדמו"ר בשנת תשל"ב (1972). לאחר מינויו התמנה במקומו חתנו ואחיינו הרב מנחם ארנסטר. במהלך העשור הראשון של המאה ה-21 החל להנהיג את הישיבה בפועל בנו של הרב מנחם, הרב ישראל ארנסטר שמכהן באופן רשמי בתפקיד משגיח. משגיח הישיבה היה הרב יהושע כהן וכיום הוא הרב עקיבא טויב.
בעבר כיהנו בישיבה כר"מים הרב גדליה נדל, הרב ניסים קרליץ והרב שאול ברזם (חתנו של הסטייפלר), שלושתם פרשו עם עזיבת הנידחים.
ראו גם

ישיבת ויז'ניץ ברכפלד
הערות שוליים

↑  בגרוסוורדיין לא נפתחה הישיבה מחדש, ראו כאן. בשנת ת"ש (1939) פתח רבי משה יהושע הגר ישיבה בגרוסוורדיין. בשנת תש"ד (1944) נסגרה הישיבה עם פלישת הנאצים לטרנסילבניה.
| --- | --- |
בקרת זהויות :  NLI: 987007304658605171  VIAF: 124867064   WorldCat (עם VIAF): 124867064 
תלמידי ישיבת "בית ישראל" על רקע מבנה בית הכנסת בעיירה ויז'ניץ, סביבות 1910
רבי אליעזר הגר, מייסד הישיבה אחרי מלחמת העולם הראשונה
יחסי עומאן–קניה

| יחסי עומאן–קניה |
| --- | --- |
עומאן: קניה


עומאן: קניה
שטח (בקילומטר רבוע)
309,500: 580,367
אוכלוסייה
5,334,472: 56,708,094
תמ"ג (במיליוני דולרים)
108,192: 107,441
תמ"ג לנפש (בדולרים)
20,282: 1,895
משטר
מונרכיה: רפובליקה

יחסי עומאן–קניה הם היחסים הדיפלומטיים שבין קניה לבין עומאן. לקניה יש שגרירות רשמית במסקט ולעומאן יש שגרירות רשמית בניירובי. שתי המדינות חברות באיגוד המדינות באוקיינוס ההודי.
היסטוריה

הקשר בין עומאן לקניה החל עוד במאה ה-17, כאשר ערים רבות וביניהן מומבסה נכבשו על ידי סולטנות עומאן. במשך שנים רבות עומאן הייתה אחראית להשתלטות על רצועת החוף של קניה. בעקבות זאת, התרבות והאדריכלות העומאנית מושתתת בערי החוף של קניה ובפרט במומבסה.
היחסים בין שתי המדינות כוננו לראשונה בשנת 1976. בשנת 1977 שלחה עומאן שגריר ראשון לקניה. בשנת 1986 השגרירויות נסגרו והוקמו מחדש בשנת 2011.
יקי ודמני

| --- | --- |

יקי ודמני
 לידה:  28 בינואר 1952 (בן 72) תל אביב
 מדינה:  ישראל 
 מקום מגורים:  רעננה
 השכלה:  מוסמך (.M.A) לימודי משפט המכללה האקדמית נתניה בוגר תואר ראשון במדע המדינה ולימודי עבודה (חטיבה מורחבת) מאוניברסיטת תל אביב המסלול לקצינים בכירים במגמת ניהול של לה"ב בבית הספר למנהל עסקים באוניברסיטת תל אביב
 תפקיד:  חבר בדירקטוריון חברת החשמל לישראל
 
יקי (יעקב) ודמני (נולד ב-28 בינואר 1952) הוא מנהל ישראלי, דירקטור בחברת החשמל לישראל. בעבר היה בכיר בשירות הביטחון הכללי ומנכ"ל של מספר חברות ישראליות, רובן ציבוריות, שפעלו בתחומי התעשייה, המסחר, הקמעונאות ושירות לקוחות. לשעבר יו"ר חברת שופרסל.
ביוגרפיה

יקי (יעקב) ודמני נולד בתל אביב לאלברט ושולמית, ולמד בגימנסיה העברית "הרצליה". שירת בחיל השריון. במלחמת יום הכיפורים שימש כמפקד פלוגה בגדוד 198 בחזית הדרומית. נפצע ביום ה-12 של המלחמה מצדה המערבי של התעלה. סיפור לחימתו מופיע במספר ספרים שראו אור אחרי המלחמה.
ודמני מוסמך (.M.A) לימודי משפט המכללה האקדמית נתניה, בוגר תואר ראשון במדע המדינה ולימודי עבודה (חטיבה מורחבת) מאוניברסיטת תל אביב והמסלול לקצינים בכירים במגמת ניהול של לה"ב בבית הספר למנהל עסקים באוניברסיטת תל אביב.
קריירה מקצועית > בשב"כ

לאחר שחרורו מצה"ל התגייס לשב"כ, שם שירת באגף לסינון, מניעה וסיכול ריגול. בעקבות פרשת קו 300 ותמיכתו בחושפי הפרשה, פרש ודמני מהשירות לאחר 16 שנים, בתפקיד רמ"ח.
תפקידי ניהול באזרחות

עם סיום שירותו בשב"כ הצטרף לחברת עלית, תחילה כפרויקטור בתחום האבטחה. לאחר מספר חודשים, הקים את חטיבת הלוגיסטיקה הראשונה בישראל, ועמד בראשה במשך כשנתיים, ולאחר מכן התמנה גם לתפקיד סמנכ"ל המכירות בחברה. במהלך כהונתו, הובילה עלית לראשונה את המודל שהפך למודל לחקוי, להפרדת מערכי המכירות לערוצי מכירה מתמחים, ונכנסה לתחום החטיפים המלוחים, תוך "מלחמות השיווק" שהתפרסמו בעיקר מול חברות כמו "ורד הגליל" ואסם.
בתום שבע שנים פרש מהחברה, ומונה לנהל את חברת נביעות, ולאחר. זמן קצר, מונה למנכ"ל חברת טמפו. בתפקידו זה התמודד עם ההשקה המחודשת של פפסי בישראל, ועזב עם ההחלטה לפצל את החברה לשתי פעילויות.
בינואר 2000 מונה למנכ"ל רשת אייס וניהל את הרשת האמריקאית בישראל ואת רשת אוטו דיפו במשך כ־6 שנים.
בינואר 2007 מונה כמנכ"ל אלקטרה מוצרי צריכה וכיהן בתפקיד במשך שבע שנים. בתקופתו, התייצבה אלקטרה כמובילה את שוק מוצרי החשמל בישראל עם רכישת רשת "מחסני חשמל" ורשת אייס והיקף מכירות של למעלה מ-2.5 מיליארד שקלים.
ודמני כיהן גם כמנכ"ל אפריקה תעשיות, במסגרת פרויקט תחום בזמן להוביל הסדר למניעת פשיטת רגל של החברה, במהלכו הוביל יחד עם הבנקים את מכירת נגב קרמיקה למשקיעים פרטיים ומנע את סגירת החברה, ללא פגיעה בלקוחות, בספקים ובעובדים.
בשנת 2017 הספיק לכהן מספר חודשים כמנכ"ל קבוצת קופיקס וסיים את תפקידו כשנמכרה החברה לרמי לוי.
בספטמבר 2019 החל לכהן כחבר דירקטוריון חברת החשמל.
בנובמבר 2020, נבחר לתפקיד יו"ר חברת שופרסל. ב-11 באפריל 2022, התפטר מתפקידו, בעקבות חילוקי דעות עם הדירקטוריון לגבי אופן התנהלות החברה.
תפקידים ציבוריים

בשנת 2018 התמודד לראשות עיריית רעננה בראש רשימה עצמאית, אך לא נבחר, ושימש כחבר מועצת העיר עד דצמבר 2020.
ודמני חבר בעמותת הידידים של המרכז הרפואי לשיקום לוינשטיין, בהנהלת הוועדה הציבורית של "אמץ לוחם" ובוועד המנהל של עמותת "אח גדול" למען חיילים בודדים.
חיים אישיים

ודמני נשוי ואב לחמישה, 4 בנות ובן, מתגורר ברעננה. ב-2014 הצטרף למשפחת ודמני חייל בודד שעלה מרוסיה ומאז הפך לחלק בלתי נפרד מהמשפחה.
לקריאה נוספת

תומר לויסמן, בשדה הקרב של הזיכרון, כנרת זמורה-ביתן דביר, נובמבר 2020, עמוד 211
אילן כפיר, "אחיי גיבורי התעלה", בהוצאת ידיעות אחרונות וספרי חמד
אילן כפיר, "החווה הסינית", בהוצאת ספרית מעריב
ישי וקסלר, יהודה טל, "גדוד 198 במלחמת יום הכיפורים", הוצאה לאור של משרד הביטחון
הערות שוליים

↑  ודמני נקרא על שם סבו יעקב מייסטר, מראשוני "המתיישבים" בצפון הישן של תל אביב, שנהרג בהפצצה המצרית על העיר, במלחמת השחרור ב-18 מאי 1948.
↑  נווית זומר, מנכ"ל אייס: אני נלחם כבר 30 שנה, באתר ynet, 23 בדצמבר 2003
↑  ורד שרון-ריבלין, ‏יקי ודמני - מנכ"ל אייס, באתר גלובס, 4 באפריל 2000
↑  אורן פרוינד, המחליף של מוטולה באפריקה תעשיות: יקי ודמני מאלקטרה צריכה, באתר כלכליסט, 6 במרץ 2016
↑  אורנה יפת, חיים אהרון מנכ"ל קופיקס התפטר מתפקידו - יקי ודמני יחליפו, באתר כלכליסט, 14 באוגוסט 2017
↑  שני מוזס, ‏מי יוביל את העגלה? מאחורי הקלעים של מינוי יקי ודמני ליו"ר החדש של שופרסל, באתר גלובס, 20 באוקטובר 2020
↑  יהודה שרוני, ‏דרמה בשופרסל: דירקטוריון החברה הדיח את יקי ודמני מתפקיד היו"ר, באתר מעריב אונליין, 11 באפריל 2022
↑  נורית קדוש, בעל מניות בשופרסל דורש לדחות את האסיפה שתחזיר את אברכהן, באתר כלכליסט, 24 במאי 2022
↑  עדן מנדלוביץ', יו"ר ועדת הכספים ברעננה במתקפה על ראש העירייה: "לא מבין בניהול", באתר mynet‏ רעננה, 19 במאי 2020
↑  שמו של הבן ארז, על שם חברו הטוב של ודמני, סרן ארז בנימיני, בן נהלל, שנהרג בסמוך לודמני בחזית התעלה, בלילה הראשון של מלחמת יום כיפור.
יחסי גרמניה–ירדן

| יחסי גרמניה–ירדן |
| --- | --- |
גרמניה: ירדן


גרמניה: ירדן
שטח (בקילומטר רבוע)
357,022: 89,342
אוכלוסייה
84,431,715: 11,544,753
תמ"ג (במיליוני דולרים)
4,456,081: 50,814
תמ"ג לנפש (בדולרים)
52,777: 4,401
משטר
רפובליקה פדרלית חוקתית: מונרכיה חוקתית

יחסי גרמניה–ירדן הם יחסי החוץ בין הרפובליקה הפדרלית של גרמניה לממלכת ירדן.
היסטוריה

היחסים בין המדינות כוננו בשנת 1959, ובשנת 2019 צוינו 60 שנה ליחסים בין המדינות. שתי המדינות עובדות יחד בהצלחה בשיתופי פעולה בפיתוח וכן במגזר הכלכלי, המדעי, האקדמי והתרבותי. בנוסף, יחידות בונדסוור מוצבות בירדן מאז אוקטובר 2017.
יחסים כלכליים

סחר דו-צדדי הוא המרכיב העיקרי ביחסים הכלכליים בין גרמניה לירדן. הייצוא העיקרי של גרמניה לירדן הוא הנדסת מכונות ומוצרי רכב, מתקנים טכניים, מוצרים כימיים ותרופות ומזון. בשנת 2017 סך היצוא הגרמני לירדן הסתכם בערך ב-747.6 מיליון אירו, והיצוא הירדני לגרמניה הסתכם בכ-27.4 מיליון אירו. מבחינת היבוא, גרמניה היא שותפת הסחר האירופית החשובה ביותר בירדן, יחד עם איטליה.
ישנן הזדמנויות השקעה טובות לחברות גרמניות בתחום האנרגיה המתחדשת, השירות, שירותי הבריאות והתיירות, כמו גם בטכנולוגיות ירוקות (למשל מיחזור פסולת), טכנולוגיות מידע ולוגיסטיקה. שותפות המים הגרמנית בחרה בירדן כאחת ממדינות המיקוד שלה. עם זאת, היקף ההשקעה הישירה כרגע עדיין צנוע.
הסכם הגנה וקידום השקעות בין גרמניה לירדן קיים מאז 2010.
ביקורים רשמיים

נשיא גרמניה פרנק ולטר שטיינמאייר ושרת ההגנה אורסולה פון דר ליין, שר החוץ מאס, נשיא הבונדסראט מולר והקנצלרית הפדרלית אנגלה מרקל ביקרו במדינה בשנת 2018. בשנת 2016 קיבל המלך עבדאללה השני את פרס שלום וסטפאליה מהנשיא, יואכים גאוק; במרץ 2019 נשאה הקנצלרית הפדרלית מרקל נאום באסישי לכבוד המלך הירדני, בעת שהוענקה לו מנורת השלום הפרנציסקנית. בשנת 2015 העניקה הקנצלרית הפדרלית אנגלה מרקל למלכה ראניה את פרס ולטר רתנאו בברלין על פעולותיה במדיניות החוץ.
יחסים דיפלומטיים

גרמניה מחזיקה בירדן שגרירות בעמאן בלבד, ואילו ירדן מחזיקה בגרמניה שגרירות בברלין וקונסוליות בדיסלדורף ובפרנקפורט.
יחסי צ'ילה–תאילנד

| יחסי צ'ילה–תאילנד |
| --- | --- |
צ'ילה: תאילנד


צ'ילה: תאילנד
שטח (בקילומטר רבוע)
756,102: 513,120
אוכלוסייה
19,788,712: 71,655,872
תמ"ג (במיליוני דולרים)
335,533: 514,945
תמ"ג לנפש (בדולרים)
16,956: 7,186
משטר
רפובליקה דמוקרטית: מונרכיה (בפועל משטר צבאי)

יחסי צ'ילה–תאילנד הם היחסים הבינלאומיים בין הרפובליקה של צ'ילה לבין ממלכת תאילנד. שתי המדינות הן באגן האוקיינוס השקט והן חברות הפורום לשיתוף פעולה כלכלי אסיה - האוקיינוס השקט (APEC).
היסטוריה

צ'ילה ותאילנד כוננו יחסים דיפלומטיים ב-29 באוקטובר 1962 באמצעות שגרירויותיהם בבואנוס איירס, ארגנטינה. ביולי 1981 צ'ילה פתחה את שגרירותה בבנגקוק. לאחר מכן, שתי הממשלות חתמו על הסכם סחר (1981) ועל מזכר הבנות להקמת ועדת סחר משותפת (1983), כמו גם על הסכמי שיתוף פעולה מדעי-טכני (1986) בנושא שימוש שלום באנרגיה גרעינית (1988) וויתור על אשרות בדרכונים דיפלומטיים (1989).
תאילנד פתחה את שגרירותה בסנטיאגו דה צ'ילה בשנת 1994, באותה שנה שבה הצטרפה אותה מדינה ל-APEC, שלאחריה התחזקו היחסים הדו-צדדיים עם העמקת הקשרים בתחומי עניין משותף, בעניינים פוליטיים, כלכליים ומסחריים, במיוחד בפורומים בינלאומיים. כתוצאה מהאמור לעיל, ב-4 באוקטובר 2013, נחתם בבנגקוק הסכם סחר חופשי (FTA) בין צ'ילה לתאילנד, הכולל תחומי שיתוף פעולה בתחום הציבורי, הפרטי והאקדמי, בתחומי עניין הדדי כגון אנרגיה, חדשנות ופיתוח, תיירות, חינוך ומגדר בין היתר. ה-TLC נכנס לתוקף בינלאומי ב-5 בנובמבר 2015.
יחסי סחר

היחסים המסחריים בין צ'ילה לתאילנד הם חלק מ-FTA שנחתם בין שתי המדינות, שנכנס לתוקף בנובמבר 2015. הודות להסכם זה ניתנה גישה מועדפת מיידית ליותר מ-90% ממוצרי הסחר הדו-צדדי. בשנת 2016, המסחר בין שתי המדינות הסתכם ב-975 מיליון דולר, עם קצב צמיחה שנתי ממוצע של-0.1% בחמש השנים האחרונות, ולכן הוא נתפס כיציב. המוצרים העיקריים שיוצאו על ידי צ'ילה כללו קתודות נחושת, סלמון קפוא ועיסת כימיקלים מחטניים, ואילו המוצרים שיוצאו בעיקר על ידי תאילנד לצ'ילה היו משאיות, מכוניות נוסעים וטונה.
צ'ילה הייתה בשנת 2015 שותפת הסחר השלישית בגודלה של תאילנד באמריקה הדרומית, אחרי ברזיל וארגנטינה, בעוד שתאילנד היא שותפת הסחר הראשונה של צ'ילה מבין המדינות באזור התאחדות אומות דרום-מזרח אסיה.
נציגויות דיפלומטיות

צ'ילה מחזיקה בתאילנד שגרירות בבנגקוק, אשר מוסמכת גם עבור קמבודיה ומיאנמר, ובנוסף מחזיקה קונסוליית כבוד בפוקט.
תאילנד מחזיקה בצ'ילה שגרירות בסנטיאגו דה צ'ילה, אשר מוסמכת גם עבור פנמה, קוסטה ריקה ואל סלוודור.
ירון חדד

| --- | --- |
אין תמונה חופשית
 לידה:  יוני 1959 (בן 65) ראשון לציון, ישראל 
 מוקד פעילות:  ישראל 
 פרופיל ב-IMDb
 
ירון חדד (נולד ביוני 1959) הוא שחקן וזמר ישראלי.
ביוגרפיה

ירון חדד נולד בראשון לציון. הוא שירת בלהקת פיקוד דרום בין היתר עם חנוך רוזן, דורון מזר, אבי דור ועירית ענבי.
לאחר השירות הצבאי הצטרף ל"להקת קסם" שהתחרתה בשנת 1982 בקדם אירוויזיון עם השיר "בומרנג", ושנה לאחר מכן התחרתה שוב בקדם אירוויזיון עם השיר "האגדה על בל". בין חברי ההרכב הייתה גם עירית ענבי.
הוא גם שיחק במחזמר "ברנשים וחלומות" ובמחזמר "אל תרדי ממני" בבית לסין.
בקדם אירוויזיון 1987 שר את השיר "אולי הלילה" והגיע למקום האחרון.
הוא שיחק ב"סוויני טוד" בתפקיד טובי (טוביאס) ובמחזמר "עלובי החיים" בתיאטרון הקאמרי, השתתף במופע "הלהקות חוזרות" ושיחק בהצגות ילדים.
בקדם אירוויזיון 1992 הופיע עם השיר "זודיאק". השיר הגיע למקום התשיעי בלבד, אך הפך ללהיט. לאחר מכן הוציא ירון חדד את אלבום הבכורה, שהיה אלבומו היחיד ונקרא בשם "זודיאק".
בהמשך פרש חדד מעולם הבידור. בין היתר היה בעלים של פלאפליה בראשון לציון.
בשנת 2019 התארח בתוכנית הבידור מה נסגר?, שם חידש עם רועי בר נתן את שירו "זודיאק" במסגרת סדרת תוכניות מיוחדות לרגל האירוויזיון בישראל
הערות שוליים

1 2  לימור סימון, ירון חדד מטגן ושר, באתר mynet‏, 8 בינואר 2009
↑  יעקב בר-און, ‏ירון חדד: "נשברתי אחרי "זודיאק". לא קיבלתי הופעות, היומן היה ריק", באתר מעריב אונליין, 22 באפריל 2019
↑  הלהקות חוזרות - כשהיינו גדולים, בערוץ היוטיוב של כאן מוזיקה, 13 בדצמבר 2011
| --- | --- |
בקרת זהויות :  MusicBrainz: 487f448d-119c-44a4-83e2-04523a8c8cf1
יחסי עומאן–תאילנד

| יחסי עומאן–תאילנד |
| --- | --- |
עומאן: תאילנד


עומאן: תאילנד
שטח (בקילומטר רבוע)
309,500: 513,120
אוכלוסייה
5,334,472: 71,655,872
תמ"ג (במיליוני דולרים)
108,192: 514,945
תמ"ג לנפש (בדולרים)
20,282: 7,186
משטר
מונרכיה: מונרכיה (בפועל שלטון צבאי)

יחסי עומאן–תאילנד הם היחסים הבילטרליים בין עומאן לתאילנד.
היסטוריה

בעוד שבין שתי המדינות לא היה קשר יותר מדי עתיק, ממלכת איוטהאיה הייתה אחת משותפות הסחר הפעילות ביותר של עומאן, כולל כלפי סוחרים ערבים. סוחרים עומנים פיתחו קשר בריא עם התאילנדים ואף הקלו על הקמת קהילה מוסלמית פרסית/ערבית שתישאר בתאילנד במשך מאות שנים.
מאז שנות ה-80 של המאה ה-20 גדל הסחר בין שתי מדינות. שתי המדינות מייעצות אחת לשנייה ייעוץ פוליטי מאז 2017.
תאילנד היא אחד מיעדי התיירות הפופולריים ביותר עבור עומאנים מחוץ למדינות המפרץ הפרסי, במיוחד תיירות מרפא.
שגרירויות

לעומאן יש שגרירות בבנגקוק, בירת תאילנד.
לתאילנד יש שגרירות במסקט, בירת עומאן.
ישיבת בית יעקב (וויגה)

ערך זה עוסק בישיבה שהוקמה מכספי משפחת וויגה באמצע המאה ה-17 על ידי רבי ישראל יעקב חאגיז. אם התכוונתם לישיבה שהוקמה בשלהי המאה ה-17 על ידי הגביר יעקב פירירא, ראו .
| --- | --- |

שער הספר "הלכות קטנות", בו שאלות מאתגרות שנשאלו בישיבה מדי שבוע
 מוסד חינוכי
 השתייכות:  ספרדים
 תקופת הפעילות:  ה'תי"ח (1658) – סוף המאה ה-17
 מייסדים:  רבי ישראל יעקב חאגיז
 התמחות:  תנ"ך, משנה, תלמוד והלכה
 בעלי תפקידים
 ראש הישיבה:  רבי ישראל יעקב חאגיז  רבי משה גאלנטי
 תלמידים
 :  רבי משה בן חביב  רבי חזקיה די סילוה  רבי חיים אבולעפיה
 שונות
 ספרים:  הלכות קטנות (וונציה ה'תס"ד) מרבי ישראל יעקב חאגיז. הספר עוסק בפתרון לשאלות עיוניות ששאל בישיבה בכל שבוע.
 מיקום
 מיקום:  האימפריה העות'מאנית (1453–1844) האימפריה העות'מאנית - העיר העתיקה (ירושלים)
 
ישיבת בית יעקב (נקראת גם: מדרש בית יעקב; 1658–1690 [בערך]), הייתה הישיבה הגדולה והחשובה ביותר בירושלים במאה ה-17. היא נוסדה על ידי רבי ישראל יעקב חאגיז, במימון האחים הגבירים ממשפחת וויגה בליבורנו. בישיבה למדו תלמידים כמעט בכל הרמות והגילאים והיא הוציאה חכמים בעלי שם, ומהם: רבי חזקיה די סילוה מחבר הספר "פרי חדש", רבי משה בן חביב, ורבי חיים אבולעפיה, מייסד היישוב היהודי בטבריה.